Raamattucooper

Tämä aktiviteetti opettaa/kertaa Raamatun käyttöä kivalla leikkimielisellä kilpailulla. Aktiviteetti ei sisällä uskonnon harjoittamista ja sitä voidaan käyttää monenlaisissa tilanteissa.

**Osallistujat jaetaan kahteen joukkueeseen, jotka kilpailevat keskenään.**

**Molemmille joukkueille annetaan Raamattu sekä lista Raamatun kohdista.**

**Ryhmät kilpailevat siitä, kumpi pääsee 12 minuutissa pidemmälle eli tuo hartaudenpitäjälle enemmän jakeissa mainittuja asioita.**

**Vaihtoehtoisesti kilpaillaan siitä, kumpi joukkue ehtii tuoda ensimmäisenä kaikki jakeissa mainitut asiat.**

**Esimerkkejä asioista, joita voidaan hakea (Raamattu vuodelta 1992):**

**Joh. 2:7 5. ja 6. sana  (astia, vesi)**

**Joh. 15:2 6. ja 10. sana (oksa, hedelmä)**

**Matt. 13:25 11. sana (rikkavilja)**

**Mark. 1:7 16. sana (kengännauha)**

**Mark. 11:15 19. ja 22. sana (pöytä, jakkara)**

**Luuk. 12:27 2. sana (kukka)**

**Tuom. 6:40 11. sana (maa)**

**2. Aik. 20:13 10. sana (lapset)**

**Sananl. 20:27 5.sana (lamppu)**